Charli XCX-ը ելույթ է ունենում Postivus փառատոնում
**Էլեկտրոփոփ** (անգլ.՝ Electropop), երաժշտական ժանր, որը միավորում է էլեկտրոնային և փոփ ժանրերի տարրերը։ Որպես կանոն, այն նկարագրվում է որպես սինթի փոփի տարբերակ՝ մեծ շեշտադրմամբ իր էլեկտրոնային հնչեղության վրա։ Այս ժանրը սկսել է ժողովրդականություն վայելել 2000-ական թվականներից ի վեր։

Պատմություն
-----------

### Վաղ 1980-ական թվականներ

Հիմնական հոդված՝ Սինթի փոփ1980-ական թվականների ընթացքում այնպիսի բրիտանացի արտիստներ, ինչպիսիք են Գարի Նյումանը, The Human League-ը, Soft Cell-ը, Ջոն Ֆոքսը և Visage-ը, օգնել են նոր սինթի փոփ ոճի զարգացմանը, որն ավելի շատ հենվում էր էլեկտրոնային երաժշտության վրա և ընդգծում էր սինթեզատորների հիմնական օգտագործումը, այն ժամանակ, երբ էլեկտրո ոճը առավել զարգացվել է Afrika Bambaataa-յի կողմից, ով գտնվում էր Yellow Magic Orchestra-յի և Kraftwerk-ի ազդեցության տակ, և ինքն էլ, իր հերթին, ազդել է Մադոննայի 1980-ական թվականների փոփ երաժշտական ոճի վրա։

|  |  |  |
| --- | --- | --- |
|  | Սկսել են ի հայտ գալ երաժշտական նոր հետաքրքրաշարժ ստեղծագործություններ, որոնք ստացել են էլեկտրոպոպ անվանումը, քանի որ էլեկտրոնային գործիքները՝ հիմնականում սինթեզատորներն ու սինդրամները, օգտագործվել են փոփ երգեր ստեղծելու համար։ M խմբի «Pop Muzik»-ն առաջիններից մեկն էր։ Աստիճանաբար կուտակվում էին արժանի էլեկտրոփոփ սկավառակներ, թեև դրանք դեռ հնչում էին հիմնականում միայն ռոք դիսկոտեկներում։ Սակայն 1981 թվականին «դարպասները բացվել են», և նոր երաժշտությունը վերջապես հզոր պոռթկում է ունեցել։ Բեկումնային երգ է դարձել Human League խմբի «Don't You Want Me» երգը։ |  |

### 21-րդ դար

2009 թվականին ԶԼՄ-ներում ի հայտ են եկել հոդվածներ, որոնք հռչակում էին տարբեր էլեկտրոփոփ աստղերի նոր դարաշրջանը, և, իրոք, նկատվում էր մի շարք էլեկտրոփոփ արտիստների ժողովրդականության աճ։ 130 երաժշտական փորձագետների հարցման ընթացքում, որն անցկացվել Է BBC-ի համար 2009 թվականին, լավագույն տասնհինգ կատարողներից 10-ը պատկանում էին էլեկտրոփոփ ժանրին։ Լեդի Գագան խոշոր առևտրային հաջողություն է ունեցել իր 2008 թվականի «The Fame» ալբոմի շնորհիվ։ Երաժշտության հեղինակ Սայմոն Ռեյնոլդսը նշում է, որ «Այն ամենը, ինչ կապված էր Գագայի հետ, եկել է էլեկտրոքլեշից, բացառությամբ երաժշտության, որը 1980-ական թվականներից չէր»։ Կորեական փոփ երաժշտական բեմում նույնպես տիրում է էլեկտրոփոփ ժանրը, հատկապես բոյ բենդերի և այնպիսի գըրլ բենդերի ստեղծագործության մեջ, ինչպիսիք են Super Junior, SHINee, f(x) և Girls' Generation խմբերը։

Երգիչ Մայքլ Անգելակոսը Passion Pit-ից ասել է 2009 թվականի հարցազրույցում, որ էլեկտրոփոփ նվագելն իր մտադրությունը չէր, սակայն հանրակացարանում ապրելու սահմանափակումները դարձրել են այդ ժանրը ավելի մատչելի»։

2009 թվականին Ջեյմս Օլդհեմը՝ A&M Records-ի արտիստների և ռեպերտուարի նախագահն ասել է, որ «Բոլոր A&R բաժիններն ասում էին մենեջերներին և իրավաբաններին․ 'Մի տվեք մեզ այլ երաժշտական խմբերի, քանի որ մենք չենք ուզում պայմանագիր կնքել նրանց հետ, նրանք չեն ուզում ձայնագրություններ վաճառել'։ Այն ամենը, ինչին մեզ միացրել են, էլեկտրոնային բնույթ է կրում»։

Ըստ Քենեթ Ուոմաքի, երգչուհի և երգերի հեղինակ Բիլլի Այլիշը «ամրապնդել է էլեկտրոփոփի իշխող թագուհու տիտղոսը» իր «When We All Fall Asleep, Where Do We Go?» քննադատական և առևտրային հիթ ալբոմով։

Տես նաև
-------

* Էլեկտրոոփոփ երաժիշտներ

Ծանոթագրություններ
------------------

1. 1 2 3  Jones, 2006, էջ 107
2. ↑  Jon Pareles (2010 թ․ մարտի 21). «Spilling Beyond a Festival's Main Courses». The New York Times.
3. ↑  «Spilling Beyond a Festival's Main Courses». *The New York Times*. 2010 թ․ մարտի 22 – via New York Times.
4. ↑  Reynolds, 2005, էջեր 296-308
5. ↑  David Toop (March 1996), «A-Z Of Electro», *The Wire* (145), վերցված է 2011-05-29
6. ↑  UK gaga for electro-pop, guitar bands fight back Archived 2009-07-23 at the Wayback Machine. *The Kuwait Times*, January 28, 2009
7. ↑  The 1980s revival that lasted an entire decade by Simon Reynolds for The Guardian 22 January 2010
8. ↑  Mullins, Michelle (2012 թ․ հունվարի 15). «K-pop splashes into the west». *The Purdue University Calumet Chronicle*. Արխիվացված է օրիգինալից 2013 թ․ հունիսի 4-ին. Վերցված է 2012 թ․ հունիսի 22-ին.
9. ↑  «Interview: Michael Angelakos of Passion Pit Boston Phoenix October 1, 2009».
10. ↑  «Gaga for girl power». *smh.com.au*.
11. ↑  Neil McCormick (2009 թ․ օգոստոսի 5). «La Roux, Lady Gaga, Mika, Little Boots: the 80s are back». *Telegraph.co.uk*.
12. ↑  Womack, Kenneth (2019 թ․ մայիսի 10). «Billie Eilish is the new pop intelligentsia». *Salon*. Վերցված է 2020 թ․ փետրվարի 2-ին.

**Մատենագրություն**

* Ջոնս, Հոլին (2006). *Երաժշտական նախագծեր Propellerhead Reason-ի հետ․ Գրուվեր, բիթեր և ոճ*. PC Publishing. ISBN 978-1-870775-14-4. `{{cite book}}`: Invalid `|ref=harv` (օգնություն)

Արտաքին հղումներ
----------------

* «Electropop Divas Radio» երաժշտական փլեյլիստ» ՅուԹյուբում